Гули Зард

Гули Зард (Зардова Гулӣ Давлаталиевна; 27 феврали 1963 , Қурғонтеппа — 9 декабри 2025, Душанбе) — , шоир ва и тоҷик. Узви Иттифоқи нависандагони Тоҷикистон (то соли 2018).

 Зиндагинома 
Гулӣ Зардова 27 феврали соли 1963 дар шаҳри Қурғонтеппа ба дунё омадааст. Ӯ хатмкардаи мактаби миёнаи № 14 ва шуъбаи филологияи руси факултаи филологияи Донишкадаи давлатии педагогии Тоҷикистон ба номи Т. Г. Шевченко мебошад.

 Корнома 
Пас аз хатми донишгоҳ, Гули Зард фаъолияти кориро ҳамчун омӯзгор оғоз намудааст. Сипас, ӯ дар шуъбаи фарҳанги Дастгоҳи Маҷлиси миллии Маҷлиси Олии Ҷумҳурии Тоҷикистон фаъолият кардааст. Солҳои охир ҳамчун хабарнигори мардумии рӯзномаи «СССР» ва рӯзноманигори озод кор мекард.

 Фаъолияти эҷодӣ 
Гули Зард муаллифи даҳҳо қиссаву ҳикояҳо ба забонҳои тоҷикӣ ва русӣ мебошад. Меҳвари асосии эҷодиёти ӯро мавзӯъҳои иҷтимоӣ, мушкилоти хонаводагӣ ва сарнавишти занони тоҷик ташкил медиҳанд. Қаҳрамонони асарҳои ӯ аксаран заноне мебошанд, ки дар гирдоби мушкилоти зиндагӣ ва маҳдудиятҳои суннатии ҷомеа мубориза мебаранд.

Муаллифи асарҳои «Дард», « И такое бывает…», «Бодоми шириндона», «Ашки аҷал», «Хазонрези орзуҳо», «Худойдод», «Ҳамели андешаҳо», «Табассуми иқбол», «Ишқи духтари пистафурӯш», «Хоб ва таъбир», «Қиблаи ман», «Зиндадаргӯр», «Бо ёди ту…», «Дар ҷаҳаннам», «Фарзанди баномус», «Дарди фироқ», «Хеши падар», «Модаргург», «Оби дидаи модар», «Раднома», «Богатый дервиш», «Когда приходит болезнь…», «Без тебя», «Ёди як рӯз ва ӯ» мебошад.

 Баҳси узвият дар Иттифоқи нависандагон 
Дар соли 2018 Гули Зард дар меҳвари як баҳси шадиди адабӣ ва иҷтимоӣ қарор гирифт. Ӯро барои муҳтавои китоби «Бодоми шириндона» аз сафи Иттифоқи нависандагони Тоҷикистон хориҷ карданд.

Шӯрои наср ва нақди адабии Иттифоқи нависандагон дар он вақт изҳор дошта буд, ки нависанда дар қиссаҳояш «ишқи бадахлоқона ва бисёрзанӣ»-ро тарғиб карда, «завқи эстетикиву этикии хонандагонро коҳиш додааст». Ба гуфтаи онҳо, ин асарҳо хилофи қонун ва арзишҳои ҷомеаи суннатӣ мебошанд.

Ба иддаои Гули Зард, сабаби аслии ихроҷаш интиқод аз сиёсати раҳбарияти вақти Иттифоқи нависандагон ва талаби истеъфои онҳо будааст.

 Даргузашт 
Гули Зард 9 декабри соли 2025 дар синни 62-солагӣ даргузашт.

 Эзоҳ